ΓΡΑΠΤΗ ΕΡΩΤΗΣΗ E-2500/00

υποβολή: Antonio Tajani (PPE-DE) και Francesco Fiori (PPE-DE) προς την Επιτροπή

(2 Αυγούστου 2000)

Θέμα: Ελευθέρωση των αγορών ηλεκτρικής ενέργειας και φυσικού αερίου

Πρόσφατα στοιχεία της Eurostat φανερώνουν ότι μια μέση ιταλική οικογένεια και μια ιταλική ΜΜΕ έχουν ακριβότερα τιμολόγια ηλεκτρικής ενέργειας από όλα τα άλλα κράτη της Ευρωπαϊκής Ένωσης.

1. Θα μπορούσε άραγε η Επιτροπή να παραθέσει συγκεκριμένα στοιχεία όσον αφορά την εκ μέρους της Ιταλίας εφαρμογή των οδηγιών για την ελευθέρωση της αγοράς ηλεκτρικής ενέργειας (οδηγία 96/92/ΕΚ) και του φυσικού αερίου (οδηγία 98/30/ΕΚ);

2. Η διαδικασία ελευθέρωσης την οποία δρομολόγησε η ιταλική κυβέρνηση διασφαλίζει άραγε επαρκώς την εφαρμογή των κοινοτικών οδηγιών;

3. Τί σκοπεύει να πράξει η Επιτροπή προκειμένου, με αφορμή την ελευθέρωση, η Ιταλία να καθιερώσει τιμολόγια που θα αντιστοιχούν στο μέσο ευρωπαϊκό όρο;

Απάντηση της κας de Palacio εξ ονόματος της Επιτροπής

(11 Σεπτεμβρίου 2000)

1. Η ιταλικήλοποίηση της οδηγίας 96/92/ΕΚ του Ευρωπαϊκού Κοινοβουλίου και του Συμβουλίου της 19ης Δεκεμβρίου 1996 σχετικά με τους κοινούς κανόνες για την εσωτερική αγορά ηλεκτρικής ενέργειας(1) πραγματοποιήθηκε μέσω νομοθετικού διατάγματος της 16ης Μαρτίου 1999 (Gazetta Ufficiale Αριθ. 75 της 30ης Μαρτίου 1999). Εκκρεμεί ακόμη η λήψη ορισμένων πρόσθετων μέτρων, ιδίως όσον αφορά φορείς εκμετάλλευσης της αγοράς.

Ηλοποίηση της οδηγίας 98/30/ΕΚ του Ευρωπαϊκού Κοινοβουλίου και του Συμβουλίου της 22 Μαρτίου 1998 σχετικά με τους κοινούς κανόνες για την εσωτερική αγορά φυσικού αερίου(2) έγινε με το νομοθετικό διάταγμα 164 της 23ης Μαΐου 2000 (Gazetta Ufficiale, αριθ. 142 της 20ης Ιουνίου 2000).

Για λεπτομερέστερες πληροφορίες σχετικά με τηνλοποίηση, εκ μέρους της Ιταλίας, των δύο οδηγιών, δύναται το Αξιότιμο Μέλος του Κοινοβουλίου να συμβουλευθεί τις ακόλουθες ιντερνετικές διευθύνσεις:

http://europa.eu.int/comm/energy/en/elec_single_market/implementation/index_en.html και

http://europa.eu.int/en/comm/dg17/gas98_30.pdf

2. Η Επιτροπή εξετάζει κατά πόσον ηλοποίηση των οδηγιών από την ιταλική κυβέρνηση συμβιβάζονται πλήρως με τις διατάξεις των οδηγιών. Ανάμεσα στα θετικά στοιχεία της ιταλικής διαδικασίαςλοποίησης είναι η ανεξάρτητη κανονιστική αρχή, η πρόσβαση στο δίκτυο βάσει δημοσιευμένων τιμών, καθώς και η μεγάλη διεύρυνση της αγοράς στον τομέα του φυσικού αερίου. Μολονότι το ποσοστό της διεύρυνσης της αγοράς στον τομέα της ηλεκτρικής ενέργειας δεν συγκαταλέγεται σταψηλότερα εντός της Κοινότητας, συμβαδίζει με την οδηγία περί ηλεκτρικής ενέργειας ως έχει.

3. Ο κύριος στόχος των οδηγιών για την ηλεκτρική ενέργεια και το φυσικό αέριο είναι η εισαγωγή του ανταγωνισμού σε κοινοτική κλίμακα. Η εφαρμογή των οδηγιών στην Ιταλία αναμένεται ότι θα οδηγήσει ώστε οι ιταλικές τιμές να κινηθούν προς τις αντίστοιχες στηνπόλοιπη Κοινότητα. Τούτο θα επιταχυνθεί από τις διαρθρωτικές αλλαγές στον ενεργειακό τομέα στην Ιταλία, οι οποίες έχουν ανακοινωθεί.

Η Επιτροπή λαμβάνει σειρά μέτρων για να επιταχυνθεί η ολοκλήρωση των αγορών. Λόγου χάριν, τον Οκτώβριο του 2000 θα τεθεί σε ισχύ προκαταρκτικό σύστημα διασυνοριακής τιμολόγησης της διαμετακόμισης, ενώ έχουν ήδη προχωρήσει συζητήσεις σχετικά με τη θέσπιση, σε ολόκληρη την Κοινότητα, συμβατών προσεγγίσεων σε μηχανισμούς διαχείρισης της συμφόρησης. Τέλος, η Επιτροπή επιδιώκει, κατά το τέλος του τρέχοντος έτους, την έγκριση έκθεσης σχετικά με τα απαραίτητα μέτρα ώστε να καταστεί δυνατή η ικανοποίηση της απαίτησης του ευρωπαϊκού συμβουλίου της Λισαβόνας για επιτάχυνσης της ολοκλήρωσης της εσωτερικής αγοράς φυσικού αερίου και ηλεκτρισμού. Στην ανακοίνωση αντιμετωπίζεται το θέμα της χωρητικότητας διασύνδεσης, καθώς και τα μέτρα που πρέπει να ληφθούν σε κοινοτικό και εθνικό επίπεδο για την άρση των συμφορήσεων στο σύστημα, π.χ. διασύνδεση μεταξύ Ιταλίας και Ελβετίας.

Τα θέματα αυτά είναι τα σημαντικότερα για τη δημιουργία της εσωτερικής αγορά φυσικού αερίου και ηλεκτρισμού, η οποία είναι ουσιαστικής σημασίας ώστε οι καταναλωτές σε ολόκληρη την Κοινότητα να επωφεληθούν από την εσωτερική αγορά όσον αφορά τις τιμές που καταβάλουν.

(1) ΕΕ L 27 της 30.1.1997.

(2) ΕΕ L 204 της 21.7.1998.